b"\n_START_ARTICLE_\nChloraea alpina\n_START_SECTION_\nDescripci\xc3\xb3\n_START_PARAGRAPH_\nPlanta perenne de fins a 20 cm d'al\xc3\xa7ada. Les seves fulles persisteixen despr\xc3\xa9s de la floraci\xc3\xb3 i s\xc3\xb3n basals, lanceolades, amb \xc3\xa0pex agut i consist\xc3\xa8ncia carnosa. Presenta unes tiges carnoses i gruixudes que acaben en una infloresc\xc3\xa8ncia terminal de 5 o 6 flors. Les flors s\xc3\xb3n d'un color groc ataronjat i for\xc3\xa7a grans, de fins a 6 cm. de di\xc3\xa0metre i apareixen de novembre a gener. El calze est\xc3\xa0 format per tres s\xc3\xa8pals aovato-oblongues de mida gran i \xc3\xa0pex agut. La corol\xc2\xb7la est\xc3\xa0 formada per 3 grans p\xc3\xa8tals de 2,5 cm. de forma aovada i \xc3\xa0pex obt\xc3\xbas. El p\xc3\xa8tal inferior t\xc3\xa9 forma de llengua, amb 5 nervis longitudinals.\n_START_SECTION_\nDistribuci\xc3\xb3\n_START_PARAGRAPH_\nHabita terrenys arenosos, volc\xc3\xa0nics o pedregosos de les estepes altoandines i clarianes de boscos andinopatag\xc3\xb2nics. Present a les prov\xc3\xadncies Argentines de Neuqu\xc3\xa9n, R\xc3\xado Negro, Chubut i Santa Cruz, aix\xc3\xad com a les regions contig\xc3\xbces de Xile."